Sotainvalidien Sairaskodin pääsisäänkäynti kesäkuussa 2021 Jyväskylän Kypärämäessä. 
**Sotainvalidien Sairaskoti** toimi ensisijaisesti sotainvalidien hoito- ja kuntoutuslaitoksena Jyväskylässä Kypärämäessä lokakuuhun 2022 saakka. Se oli hoito- ja kuntoutuslaitos, joka tarjosi palveluitaan sotainvalideille, sotaveteraaneille, kunnille, järjestöille, yhdistyksille ja yksityishenkilöille. Sairaskodissa oli alun perin paikkoja yhteensä 60. Sen toiminta käynnistyi maaliskuussa 1988. Rakennuksen on suunnittellut arkkitehtitoimisto Eeva Heimovala. Sairaskodin rakentamista ja toimintaa varten perustettiin Keski-Suomen Sairaskotisäätiö, jonka perustajia olivat Sotainvalidien Veljesliiton Sisä-Suomen piiri ja Jyväskylän kaupunki. Rakennusta on laajennettu vuonna 1993. Vuonna 1997 taloon valmistui dementiayksikkö.

Valtionkonttori kustantaa vähintään 10%:n sotainvalidien laitoshoidon, vuorohoidon tai osa-aikaisen laitoshoidon Sairaskodissa, jos sotainvalidi ei selviydy kotona. Päätöksen tästä tekee Valtionkonttori. Myös sotainvalidien puolisoiden ja leskien oli mahdollista saada kuntotusta Sairaskodissa Valtionkonttorin kustantamana, jos haitta-aste sotainvalidilla oli vähintään 30%. Sairaskodissa järjestettiin myös mm. jatkokuntoutusta sairaalahoidon jälkeen, neuvontapalveluita, avustajatoimintaa koteihin ja viriketoimintaa. Rintamaveteraanit voivat saada omalta kunnalta maksusitoumuksen kuntoutukseen. Sairaskoti myy ateriapalveluita myös talon ulkopuolisille.  Toimitusjohtajana toimii Eino Nissinen.

Keski-Suomen sairaanhoitopiiri siirsi 1. helmikuuta 2016 Keuruulla sijainneesta Juurikkaniemen sairaalasta 20 psykiatrista kuntoutuspotilasta ja henkilökuntaa Sotainvalidien Sairaskodin tiloihin  ja tästä muodostui psykiatrian osasto 5.  Jyväskylän kaupungin geriatrinen osaamiskeskus toimii Sotainvalidien Sairaskodin tiloissa. Se on perustettu kesällä 2020 ja tekee yli 65-vuotiaille Jyväskylän, Hankasalmen ja Uuraisten asukkaille toimintakyvyn ja muistin kartoituksia, jos asiakkaalla itsellä, omaisella tai läheisellä on syntynyt näistä huoli. Tutkimus edellyttää lääkärin lähetettä.

Toukokuussa 2021 Keski-Suomen Sairaskotisäätiön hallitus päätti käynnistää Sotainvalidien Sairaskodin myynnin. Säätiön perustamisvaiheessa tarkoitus oli, että Sairaskoti siirtyisi Jyväskylän kaupungin käyttöön kun sotainvalideja ei enää ole, mutta kaupungilla ei ole Sairaskodin tiloille käyttöä. Myös Keski-Suomen sairaanhoitopiirillä ei ole tiloille käyttöä.   Sotainvalidien Sairaskodin hoito- ja kuntoutustoiminta päättyi lokakuussa 2022. Tukipalveluiden tuottaminen Sairaskodin vuokralaisille jatkuu sekä myös ateriapalveluien tuottaminen jatkuu toistaiseksi. 

Keski-Suomen hyvinvointialue tiedotti tammikuussa 2024, että se perustaa Sairaskodin tiloihin huhtikuun 2024 aikana kuntoutus- ja arviointiyksikön ikäihmisille. Lyhytaikaishoidon paikkoja avataan 42, joista 15 tulee olemaan kuntoutus- ja arviointikäytössä. Lyhytaikaiskoidon paikat siirtyvät Akseli ja Elina -kodista.

Lähteet
-------

1. ↑  Jyväskylän karttapalvelu *kartta.jkl.fi*.  Arkistoitu 24.6.2021. Viitattu 16.6.2021.
2. ↑  Taustaa *Sotainvalidien sairaskoti Jyväskylä*. Viitattu 16.6.2021.
3. ↑  Uutiset *Sotainvalidien sairaskoti Jyväskylä*. Viitattu 16.6.2021.
4. ↑  Sotainvalidien Sairaskodin perustamishistoria *Sotainvalidien sairaskoti Jyväskylä*. Viitattu 16.6.2021.
5. ↑  Laitoshoito *Sotainvalidien sairaskoti Jyväskylä*.  Arkistoitu 12.6.2021. Viitattu 18.6.2021.
6. 1 2  Sotainvalidi- ja veteraanikuntoutus *Sotainvalidien sairaskoti Jyväskylä*.  Arkistoitu 27.6.2021. Viitattu 18.6.2021.
7. ↑  Jatkokuntoutus sairaalajakson jälkeen *Sotainvalidien sairaskoti Jyväskylä*.  Arkistoitu 29.6.2021. Viitattu 18.6.2021.
8. ↑  Neuvontapalvelu *Sotainvalidien sairaskoti Jyväskylä*.  Arkistoitu 12.6.2021. Viitattu 18.6.2021.
9. ↑  Avustajatoiminta *Sotainvalidien sairaskoti Jyväskylä*. Viitattu 18.6.2021.
10. ↑  Viriketoiminta *Sotainvalidien sairaskoti Jyväskylä*.  Arkistoitu 24.6.2021. Viitattu 18.6.2021.
11. ↑  Ateriapalvelut *Sotainvalidien sairaskoti Jyväskylä*. Viitattu 18.6.2021.
12. ↑  Päivi Liimatainen: Juurikkaniemen sairaalan lakkautuspäätöksestä lähti valitus *Keskisuomalainen*.  6.1.2016 15:43. Viitattu 17.6.2021.
13. ↑  Sairaalan sulkeminen - Juurikkaniemen sairaala lopetetaan *Mediuutiset*.  20.11.2015 09:03. Viitattu 17.6.2021.
14. ↑  Psykiatrian osasto 5 *Keski-Suomen sairaanhoitopiiri*. Viitattu 17.6.2021.
15. ↑  Jyväskylän kaupunki: Jyväskylän kaupunki, Sosiaali- ja terveyspalvelut, Ikäihmisten palvelut, Tukea kotona asumiseen, Geriatrinen osaamiskeskus *jyvaskyla.fi*.  Arkistoitu 24.6.2021. Viitattu 18.6.2021.
16. ↑  Pertti Perämäki: Sotainvalidien Sairaskoti myydään – Kertyvät varat turvaavat sotainvalidien ja sotaveteraanien viimeisten vuosien kuntoutusta *Keskisuomalainen*.  7.5.2021. Viitattu 17.6.2021.
17. ↑  Virpi Kotilainen: Sotainvalidien sairaskotirakennus on tulossa myyntiin Jyväskylässä *YLE Jyväskylä*.  7.5.2021 12:00. Viitattu 17.6.2021.
18. ↑  Nieminen, Katri: Hyvinvointialue on perustamassa ikäihmisten kuntoutus- ja arviointiyksikön Jyväskylään Sotainvalidien sairaskotiin *Keskisuomalainen*.  10.1.2024. Viitattu 17.1.2024.

Aiheesta muualla
----------------

* Sotainvalidien Sairaskoti, Jyväskylä (verkkosivut)